
МЕСТНА КОМИСИЯ ЗА БОРБА СРЕЩУ ПРОТИВООБЩЕСТВЕНИТЕ ПРОЯВИ НА МАЛОЛЕТНИТЕ И НЕПЪЛНОЛЕТНИТЕ  РАЙОН”ОДЕСОС” ОБЩИНА ВАРНА

гр.Варна, ул.”Стефан Караджа”№30, тел.612 –886

С Т А Т У Т

НА КОНСУЛТАТИВНИЯ КАБИНЕТ – ПОМОЩЕН ОРГАН НА МКБППМН ПРИ РАЙОН “ОДЕСОС” – ОБЩИНА ВАРНА

I. ОБЩИ ПОЛОЖЕНИЯ

1. С настоящият статут се определя организацията, основните цели, структурата и дейността  на Консултативния кабинет.

2. Консултативният кабинет е създаден на основание чл.10, ал.2 от ЗБППМН, като помощен орган към МКБППМН, в изпълнение на задачите й от месец август 2006г. 

3. В консултативният кабинет се извършва консултативна, възпитателно – корекционна дейност на деца на възраст от 8 –18 години и техните родители, както и дейности по програми проекти, свързани с превенцията на противообществени прояви и престъпления на малолетни и непълнолетни.   

II. СТРУКТУРА

1. МКБППМН по предложение на Секретаря на МК,  определя структурата и необходимия брой консултанти към МК за всяка календарна година;

2. В консултативният кабинет работи екип от специалисти – обществени възпитатели към МКБППМН, чиято дейност е регламентирана в глава VIII от ЗБППМН, Статута на обществения възпитател, Етичния кодекс на работещите с деца и настоящия статут;

3. Екипът от специалисти към МК работи  в определени дни и часове по график, изготвен от Секретаря, съгласно т.V от настоящия статут;

4. При необходимост по решение на МКБППМН в екипа от специалисти могат да бъдат включени и членове на състава на МК.  

III. ОСНОВНИ ЦЕЛИ 

1. Подпомагане МКБППМН в изпълнение на задачите по чл.10, ал.1 от ЗБППМН по предотвратяване и противодействие на противообществените прояви и престъпления извършвани от малолетни и непълнолетни на територията на района;

2.
Извършване на корекционно – възпитателна дейност, в изпълнение на чл.41, ал.1 и ал.2 от ЗБППМН; 

3.
Индивидуална консултативна дейност, в изпълнение на възпитателните мерки по чл.13, ал.1, т.3 и мерките по чл.15, ал.1, т.2 от ЗБППМН ; 
4.
Развиване  на дейност, свързана с участието в проекти, насочени към с превенция на асоциалното поведение на малолетните и непълнолетните;
5.
Разширяване на кръга от консултанти с подходяща квалификация, опит и умения за работа с деца, притежаващи висок морал и добро име в обществото.
IV. ОРГАНИЗАЦИЯ НА ДЕЙНОСТТА

1. Корекционно – възпитателна дейност, в изпълнение на чл.41, ал.1 и ал.2 от ЗБППМН:

1.1. Дейността се осъществява чрез провеждане на срещи, разговори и беседи на обществените възпитатели с малолетните/ непълнолетните, техните родители или лицата, които ги заместват, с които се цели:

· Откриване и отстраняване на рисковите фактори, водещи до извършването на противообществени прояви или престъпления: неблагоприятна семейна и приятелска среда, бягства от дома, непосещаване на училище, наличие на вредни навици, тютюнопушене, употреба на алкохол,  наркотични вещества и др.;

· Изграждане и поощряване на подходяща ценностна ориентация;

· Съдействие при осъществяването на необходимото взаимодействие с различни институции;

-
Съдействие за правилното организиране на свободното време.

2. Индивидуална консултативна дейност в изпълнение на възпитателните мерките по чл.13, ал.1, т.3 и мерките по чл.15, ал.1, т.2 от ЗБППМН:

2.1.
Дейността се осъществява в зависимост от конкретните потребности на лицата, като могат да бъдат привличани различни специалисти, а при възможност се провеждат психологични или психиатрични изследвания от психолозите или психиатъра в кабинета. С тази дейност се цели:

-
Преодоляване на отклоненията в поведението ;

-
Нормално физическо и психическо развитие на малолетния/ непълнолетния;

-
Социална адаптация;

-
Съдействие за добри отношения между родители и деца;

-
Консултации за родителите по въпросите на възпитанието.

2.2. Професионална помощ и подкрепа могат да получат и деца, които не са с наложени мерки от МКБППМН, но съществува сериозна опасност за тяхното възпитание и развитие, насочени от различни институции – УКППМН, ИДПС и др.

2.3. Насочване и съдействие е предвидено и за деца, пребиваващи в СПИ, ВУИ, поправителен дом или освободени от там, условно осъдени или предсрочно освободени.

Горепосочените дейности се извършват безплатно и при пълна поверителност. При осъществяването на своята дейност обществените възпитатели и консултантите се ръководят от принципите на законност, отговорност, координация, подкрепа, емпатия и уважение към личността на малолетния/ непълнолетния, неговите родители или лицата, които ги заместват 

V. РЪКОВОДСТВО И КОНТРОЛ

1.Дежурствата в кабинета се извършват, съгласно изготвен месечен график от Секретаря на МКБППМН.

2.Дейността на специалистите от консултативният кабинет се основава на ЗБППМН, Статута на обществения възпитател, Етичния кодекс на работещите с деца, настоящия статут, под ръководството и контрола на Председателя, Секретаря и  членовете на МКБППМН.

VI. ДОКУМЕНТАЦИЯ

В кабинета се води следната документация:

1.
Дневник  за проведените консултации на лицата с наложени мерки по чл.13, ал.1, т.3 и чл.15, ал.1, т.2 от ЗБППМН;

2.
Справка за приключилите консултации по изпълнение на горепосочените мерки по ЗБППМН;

3.
Дневник за подадени сигнали от граждани или организации по проблеми свързани с дейността на МКБППМН.

VII.  КОНТАКТИ И ВЗАИМОДЕЙСТВИЕ


При осъществяване на дейността си, екипът от специалисти си взаимодейства с:

· ОбКБППМН;

·  МКБППМН по райони;

-
ИДПС;

-
УКППМН;

-
Отдел “Закрила на детето” към Дирекция “Социално подпомагане”;

· Педагогически съветници;

·  Класни ръководители;

-
Всички органи и организации, държавни или неправителствени, имащи отношение към проблемите на асоциалното и рисково поведение на малолетни и непълнолетни.

Изменения и допълнения на Статута на консултативния кабинет, могат да бъдат правени по предложение на членовете на МК, утвърдени с решение на МКБППМН. 

Мл. юрисконсулт:

Секретар на МКБППМН:

...............................

...........................................


/Ю. Янева/



/М. Илиева/        

